Är-Raqqa

Är-Raqqa yäki Raqqa (ğäräpçä الرّقّة‎‎) - Süriä tönyağında urnaşqan şähär, Raqqa möxäfäzäseneñ üzäge.

Yefrat yılğasınıñ tönyaq yarında, Xäleb şähärennän 160 km aralığında urnaşqan.

1970 yıldan şähärneñ iqtisadı Tabqa Buasında energiä çığaru, awıl xucalığı häm neft çığaru nigezendä tora.

Şähärdä tarixi saray, Ğäbbässidlär sarayı, VIII ğasırda tözegän Zur mäçet bar.

2013 yılnıñ martında İGİL tarafınnan basıp alına, şul çaqtan İGİL xakimiäte astında tora, şähärdä şäriğät idäräse urnaştırılğan, İGİL başqalası wazifaların başqara.

Tarix

BEQ 242 yäki 244 yılda Selevk Kallinik patşa Kallinik digän şähärgä nigez sala.

Vizantiä çorında şähärgä Leontopol yaña iseme birelgän.

542 yılda Farsı İle Sasanidları Xosrov I Anuşirvan citäklägän ğäskäre şähärne cimergän, soñraq Vizantiä imperatorı Yustinian I şähärne torğıza.

639 yılda möselman qäbiläläre şähärne basıp ala häm Raqqa yaña isemen quşa.

771-772 yılda xälifä Äl-Mansur Raqqa yanında xärbi nığıtmanı tözi.

796-826 yıllarda Harun Äl-Räşid Raqqa imperiäneñ başqalası itep yasıy.

Ğosman imperiäse çorında biredä Tamğaxanä postı bulğan.

2013 yıldan İGİLnıñ başqalası.

 Sıltamalar
 Густерин П. В. Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4
Michael Meinecke. Raqqa on the Euphrates. Recent Excavations at the Residence of Harun er-Rashid, in: Susanne Kerner (ed.), The Near East in Antiquity. German Contributions to the Archaeology of Jordan, Palestine, Syria, Lebanon and Egypt II, Amman 1991, pp. 17–32.

Төркем:Башкалалар
Төркем:Сүрия шәһәрләре